**Iνστιτούτο Ανθρωπίνων Δικαιωμάτων Ευρωπαίων Δικηγόρων-IDHAΕ**

**Πακιστάν-9 Δεκεμβρίου 2019.**

**Ram Pravesh Singh.**

**Ο πέμπτος δικηγόρος που πυροβολήθηκε τις τελευταίες έξι εβδομάδες.**

Ο Ram Pravesh Singh, 47 ετών, σκοτώθηκε από δύο άνδρες σε μοτοσικλέτα κοντά στο σπίτι του στην οδό Sarvodaya Nagar 5, Kanke,στο Ranchi.

Το βίντεο που δείχνει τη δολοφονία του δικηγόρου έχει κάνει το γύρο στα μέσα κοινωνικής δικτύωσης. Στο βίντεο βλέπουμε τον Ram Pravesh Singh να στέκεται κοντά στο αυτοκίνητό του, φορώντας τη δικηγορική στολή του, ενώ ένας από τους επιτιθέμενους περπατά αργά και άνετα προς το μέρος του, κρύβοντας το όπλο του πίσω από την πλάτη του, στη συνέχεια σηκώνει ξαφνικά το χέρι του για να πυροβολήσει σε κοντινή απόσταση στο κεφάλι του θύματος, προκαλώντας τον άμεσο θάνατο του Ram Pravesh Singh. Ο δολοφόνος και ο συνεργός του κατάφεραν να ξεφύγουν μετά τον πυροβολισμό.

Σύμφωνα με την έρευνα της αστυνομίας: "Η προκαταρκτική έρευνα θα μπορούσε να υποδηλώσει ότι μια δικαστική διαμάχη είναι ο λόγος της δολοφονίας. Ο Singh είχε μια διαμάχη με τον Chotu Lakra στο Misir Gonda. Στις 23 Οκτωβρίου, ο Singh υπέβαλε καταγγελία στην αστυνομία Gonda."

Είναι όμως ευρύτερα γνωστό ότι ο Ram Pravesh Singh ήταν ο υπερασπιστής της Richa Bharti, μιας 19χρονης κοπέλας από το Ranchi, η οποία κατηγορήθηκε ότι δυσφήμησε το Κοράνι σε ένα από τα μηνύματά της στο Facebook. Ειδικότερα, η Richa Bharti συνελήφθη από την αστυνομία Ranchi μετά την καταγγελία εναντίον της, λόγω της ανάρτησής της στο Facebook, η οποία απαντούσε σε ένα βίντεο που ανέβασαν δημοφιλείς προσωπικότητες του TikTok σχετικά με το θάνατο του Tabrez Ansari υπό αστυνομική κράτηση. Αυτοί φαινόντουσαν να πολλαπλασιάζουν το μίσος υποστηρίζοντας ότι εάν ο γιος του Tabrez Ansari παίρνει την εκδίκηση του αύριο, οι μουσουλμάνοι δεν πρέπει να ονομάζονται τρομοκράτες. Σ’ αυτό η Richa είχε ρωτήσει γιατί μόνο οι μουσουλμάνοι σκέφτονταν να «αγκαλιάσουν» την τρομοκρατία και γιατί οι άνθρωποι από άλλες κοινότητες που υπέφεραν σε μεγάλο βαθμό δεν έγιναν τρομοκράτες. Η Richa Bharti συνελήφθη από την αστυνομία Ranchi, αλλά ελευθερώθηκε με εγγύηση μετά από δύο ημέρες κράτησης, υπό την προϋπόθεση ότι θα διανείμει πέντε αντίγραφα του Κορανίου σε διάφορες βιβλιοθήκες μέσω του τοπικού αστυνομικού τμήματος. Η Richa Bharti αρνήθηκε να το πράξει, υποστηριζόμενη από τον Ram Pravesh Singh, λέγοντας ότι αυτό παραβιάζει τα δικαιώματά της στην ελευθερία της έκφρασης και της θρησκείας. Η υπόθεση είχε μπει στα πρωτοσέλιδα σε ολόκληρη τη χώρα και πολλοί άνθρωποι κινητοποιήθηκαν ώστε να καλύψουν τα δικαστικά έξοδα της Richa. Oι δικηγόροι από το δικηγορικό σύλλογο Ranchi, υπό την ηγεσία του Kundan Prakash, διαδήλωσαν, ζήτησαν τη μετάθεση του δικαστή που εξέδωσε την απόφαση. Μετά από τη γενικευμένη αγανάκτηση που προκλήθηκε, το δικαστήριο Ranchi τελικά άλλαξε την απόφαση.

Ο δικηγορικός σύλλογος Ranchi καταδίκασε τη δολοφονία και κάλεσε σε απεργία και σε μποϋκοτάζ των ακροάσεων, οργανώνοντας μια σιωπηλή πορεία στους δρόμους της πρωτεύουσας. Ο γενικός γραμματέας της λέσχης Kundan Prakash Singh δήλωσε ότι το έγκλημα αναδείκνυε το θράσος των εγκληματιών και την κατάσταση της αναρχίας. Πρόσθεσε: "Αυτή η αναρχία δημιούργησε φόβο μεταξύ της νομικής κοινότητας. Οι δικηγόροι είναι εύκολοι στόχοι είτε κερδίζουν είτε χάνουν μια υπόθεση. Εάν ο πελάτης του χάνει, γίνεται εχθρός του δικηγόρου. Εάν ο πελάτης του κερδίσει, ο αντίπαλος που έχασε γίνεται εχθρός του δικηγόρου. Πρόκειται για μια αδιέξοδη κατάσταση. Αυτός είναι ο λόγος για τον οποίο η ασφάλεια έχει πρωταρχική σημασία."

Ο Ram Pravesh Singh είναι ο πέμπτος δικηγόρος που πυροβολήθηκε τις τελευταίες έξι εβδομάδες στο Πακιστάν.

**ΥΠΕΝΘΥΜΙΣΗ**: τουλάχιστον τέσσερις άλλοι δικηγόροι σκοτώθηκαν τις τελευταίες έξι εβδομάδες στο Πακιστάν:

Στις 27 Οκτωβρίου 2019 ο Mohammad Imran πυροβολήθηκε στο Bannu, Dera Ismail Khan.

Στις 27 Οκτωβρίου 2019, την ίδια μέρα, ο Malak Iqbal Khiara πυροβολήθηκε κοντά στο Draban Khurd, Dera Ismail Khan.

Στις 29 Νοεμβρίου 2019, ο Humayun πυροβολήθηκε στο κεφάλι. Ο Humayun σκοτώθηκε από έναν άνδρα στην περιοχή Ahmedpur East του Bahawalpur.

Στις 4 Δεκεμβρίου 2019, ο Sajjad Hussain Dhadhra πυροβολήθηκε από δυο άνδρες σε μοτοσικλέτα στην περιοχή Kotwali, στο Sialkot.